**SUSITARIMAS NR. 1**

**DĖL 2021-04-21 110/10 KV SALOTĖS TRANSFORMATORIŲ PASTOTĖS 110 KV SKIRSTYKLOS REKONSTRAVIMO PROJEKTAVIMO IR STATYBOS DARBŲ PIRKIMO SUTARTIES NR. 21VP-SUT-59 PAKEITIMO**

Vilnius, 2021-05- Nr.

**LITGRID AB** (toliau — **„Užsakovas“**), pagal Lietuvos Respublikos įstatymus įsteigta ir veikianti įmonė, juridinio asmens kodas 302564383, kurios registruota buveinė yra Viršuliškių skg. 99B, LT-05131 Vilnius, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama

**UAB ,,APS grupė“** (toliau – „Rangovas“), pagal Lietuvos Respublikos įstatymus įsteigta ir veikianti įmonė, juridinio asmens kodas 302498905, kurios registruota buveinė yra Eigulių g. 27, 03150 Vilnius, duomenys apie bendrovę kaupiami ir saugomi Lietuvos Respublikos juridinių asmenų registre, atstovaujama

toliau Užsakovas ir Rangovas kartu vadinami Šalimis, o kiekvienas atskirai — Šalimi,

**ATSIŽVELGDAMOS Į TAI, KAD**:

1. Šalys 2021-04-21 sudarė 110/10 kV Salotės TP 110 kV skirstyklos rekonstravimo (Nr. PPRV19062) projektavimo ir statybos darbų pirkimo sutartį Nr. 21VP-SUT-59 (toliau — Sutartis);
2. 2021-05-06 Rangovas kreipėsi raštu Nr. 2021/05/06-2 į Užsakovą dėl subrangovo UAB „Holo projects“ keitimo, kurio kvalifikacija rėmėsi pagrindžiant atitiktį pirkimo dokumentuose nustatytiems kvalifikacijos reikalavimams ir kuris atliktų Užsakovo keliamus reikalavimus ypatingo statinio projekto vadovui ir ypatingo statinio projekto vykdymo priežiūros vadovui, ir naujo subrangovo UAB „Elinijos“ pasitelkimo;
3. vadovaujantis Sutarties 7 priedo „ITGRID AB projektavimo ir statybos darbų pirkimo sutarties bendrosios sąlygos PSDPS:2020“ (toliau – Sutarties 7 priedas) 4.2.1 punkto reikalavimu, jog atskirų darbų atlikimui Rangovas gali samdyti reikiamą kvalifikaciją turinčius subrangovus, ir 4.2.4 punkto nuostata, kad subrangovus, kurių pajėgumais Rangovas rėmėsi Pirkimo sąlygose numatytiems reikalavimams pagrįsti, Rangovas gali keisti tik gavęs rašytinį Užsakovo sutikimą, prieš tai Užsakovo atstovui patikrinus ir įsitikinus, kad šis subrangovas turi reikiamą kvalifikaciją ir (ar) patirtį, taip pat kad nėra subrangovo pašalinimo pagrindų;
4. Užsakovas pagal Rangovo pateiktus dokumentus įvertino naujo subrangovo UAB „Elinijos“ atitiktį pirkimo sąlygose nustatytiems reikalavimams ir nustatė, kad: 1) UAB „Elinijos“ turi reikalingą kvalifikaciją b) punkte nurodytiems darbams atlikti; 2) subrangovas neturi pirkimo sąlygose nustatytų pašalinimo pagrindų;
5. Sutarties keitimo aplinkybės atitinka Lietuvos Respublikos pirkimų, atliekamų vandentvarkos, energetikos, transporto ar pašto paslaugų srities perkančiųjų subjektų, įstatymo (toliau — Pirkimų įstatymas) 97 straipsnio 1 dalies (pirkimo sutartis jos galiojimo laikotarpiu gali būti keičiama neatliekant naujos pirkimo procedūros pagal šį įstatymą, kai yra bent vienas iš šių atvejų) 1 ir 5 punktuose nurodytus atvejus;
6. Sutarties keitimas gali būti atliekamas, vadovaujantis Pirkimų įstatymo 97 straipsnio 1 dalies 1 ir 5 punktais bei Sutarties 7 priedo 4.2.1, 4.2.4 ir 9.2 punktų nuostatomis;

**Šalys sudarė šį susitarimą dėl Sutarties pakeitimo (toliau — Susitarimas), kuriuo susitarė:**

1. Pakeisti Sutarties 10 priedą „Rangovo pasitelkiamų subrangovų sąrašas“, pakeičiant subtiekėją UAB „Holo projects“ į UAB „Elinijos“, kuris paskirs Užsakovo keliamus kvalifikacinius reikalavimus atitinkantį ypatingo statinio projekto vadovą ir ypatingo statinio projekto vykdymo priežiūros vadovą, ir Sutarties 10 priedą išdėstyti nauja redakcija (pridedama).
2. Pakeisti Sutarties 11 priedą „Vadovų (vadovaujančių specialistų, pirkimo sutarčiai vykdyti) sąrašas“, pakeičiant ypatingo statinio projekto vadovą ir ypatingo statinio projekto vykdymo priežiūros vadovą

į , kuris atitinka ypatingo statinio projekto vadovui ir ypatingo statinio projekto vykdymo priežiūros vadovui Užsakovo keliamus kvalifikacinius reikalavimus, ir Sutarties 11 priedą išdėstyti nauja redakcija (pridedama).

1. Rangovas užtikrins ir bus atsakingas už subrangovui UAB „Elinijos“ perduotų įsipareigojimų tinkamą įvykdymą.
2. Kitos Sutarties sąlygos nekeičiamos ir lieka galioti visa apimtimi.
3. Visus Šalių tarpusavio santykius, atsirandančius iš Susitarimo ir neaptartus jo sąlygose, reglamentuoja Sutartis ir Lietuvos Respublikos teisės aktai.
4. Susitarimas įsigalioja nuo jo sudarymo momento ir tampa neatskiriama Sutarties dalimi.
5. Susitarimas sudarytas dviem vienodą teisinę galią turinčiais egzemplioriais, po vieną egzempliorių kiekvienai Šaliai.
6. Susitarimo priedas yra neatskiriama šio Susitarimo dalis. Prie Susitarimo pridedama:
   1. UAB „Elinijos“ deklaracija būti subtiekėju;
   2. UAB „Elinijos“ EBVPD;
   3. UAB „Elinijos“ Statinio projektuotojo civilinės atsakomybės privalomojo draudimo liudijimas;
   4. Sutarties 10 priedo „Rangovo pasitelkiamų subrangovų sąrašas“ nauja redakcija;
   5. Sutarties 11 priedo „Vadovų (vadovaujančių specialistų, pirkimo sutarčiai vykdyti) sąrašas“ nauja redakcija;
   6. darbo sutarties nuorašas;
   7. Statybos produkcijos sertifikavimo centro išduotas kvalifikacijos atestatas;
   8. Dokumentai pagrindžiantys ne mažiau kaip dvejų metų ypatingo statinio projekto vadovo patirtį;
   9. įgaliojimas.

|  |  |  |  |
| --- | --- | --- | --- |
| **Užsakovo vardu:** |  | **Rangovo vardu:** |  |